**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2014. november 27-én (csütörtök) 16:00 órai kezdettel megtartott pénzügyi bizottsági ülésről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Ujfalusi Pál bizottsági tag

Szabó Tamás bizottsági tag

Dr. Lakos László jegyző

Piros Orsolya adóügyi ügyintéző

Somogyi Balázs polgármester

Szilasy László képviselő

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel három bizottsági tag jelen van. Jegyzőkönyv hitelesítőnek javaslom Ujfalusi Pál bizottsági tagot. Aki a jegyzőkönyv hitelesítő személyével egyetért, kérem, kézfelemeléssel jelezze.

**A Pénzügyi Bizottság a jegyzőkönyv hitelesítők személyére tett javaslatot 3 igen szavazattal elfogadta.**

**Kovács Ferenc a Pénzügyi Bizottság elnöke**

A kiküldött meghívóban szereplő napirendet javaslom megtárgyalásra az alábbiak szerint:

**NAPIREND**

1. „A hulladékgazdálkodásról” szóló 11/2013. (XI. 28.) önkormányzati rendelet módosítása
2. „A helyi adókról” szóló 20/2007. (XI. 30.) önkormányzati rendelet módosítása
3. „A talajterhelési díjjal kapcsolatos helyi szabályokról” szóló 21/2011. (X. 11.) önkormányzati rendelet módosítása
4. „A közterület használat rendjéről” szóló 11/2008. (XII. 1.) önkormányzati rendelet módosítása
5. „Az önkormányzat tulajdonáról és vagyonával való gazdálkodás egyes szabályairól” szóló 6/2007. (IV. 04.) önkormányzati rendelet módosítása
6. Perkáta Nagyközség 2014. évi településrendezési tervének módosításához a tervezővel közösen kialakított önkormányzati állásfoglalás ismertetése
7. A Pénzügyi Bizottság beszámolója a vagyonnyilatkozat-tételi kötelezettség teljesítéséről
8. 2015. évről szóló belső ellenőrzési terv jóváhagyása
9. Beszámoló az adóztatási tevékenységről
10. Bursa Hungarica Ösztöndíjpályázatok elbírálása
11. Arany János Tehetséggondozó Programmal kapcsolatos döntéshozatal
12. A Mezőföldi Híd Térségfejlesztő Egyesület kérelme

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont „A hulladékgazdálkodásról” szóló 11/2013. (XI. 28.) önkormányzati rendelet módosítása. Az előterjesztéshez kérünk rövid tájékoztatót.

**Dr. Lakos László jegyző**

A szolgáltató 2014. augusztus 1-től bevezette a szelektív hulladékgyűjtést, a rendszer megfelelő használatához szükséges volt, hogy az egyéni ingatlanhasználóknak ezt kötelezővé tegyük, így a rendeletünket e szerint módosítottuk.

**Kovács Ferenc a Pénzügyi Bizottság elnöke**

Van-e hozzászólás? Amennyiben nincs, kérem a bizottság tagjait, szavazzunk! Aki egyetért, kérem, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**33/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A hulladékgazdálkodásról” szóló 11/2013. (XI. 28.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont: „A helyi adókról” szóló 20/2007. (XI. 30.) önkormányzati rendelet módosítása. Mit kell tudnunk erről az előterjesztésről?

**Dr. Lakos László jegyző**

Azon adózóknak, akiknek az iparűzési adóalapjuk 2,5 millió forint alatt van, a Képviselő-testület adómentességet adhat. Az előterjesztés ezzel kapcsolatban tartalmaz egy összeget, amely ezen módosítást követően várható iparűzési adóbevétel kiesést mutat, ez 1,3 millió forint.

**Ujfalusi Pál Bizottsági tag**

Ez százalékos arányban mit jelent?

**Somogyi Balázs polgármester**

A 2012. évi adatok alapján az adóalanyok 42 %-át érinti és a bevételek 5 %-át, a 2013. évet tekintve az adóalanyok 48 %-a és az adóbevétel 4 %-a.

**Kovács Ferenc a Pénzügyi Bizottság elnöke**

Van-e hozzászólás? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**34/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A helyi adókról” szóló 20/2007. (XI. 30.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik pont „A talajterhelési díjjal kapcsolatos helyi szabályokról” szóló 21/2011. (X. 11.) önkormányzati rendelet módosítása. Miért szükséges módosítani?

**Dr. Lakos László jegyző**

Az előterjesztésben olvasható, hogy Perkáta területe eddig 1-es területérzékenységi szorzóval rendelkezett. Mivel egy kormányrendelet alapján a település érzékeny vízminőségű terület, a területérzékenységi szorzót 1,5-re szükséges módosítani.

**Kovács Ferenc a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**35/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A talajterhelési díjjal kapcsolatos helyi szabályokról” szóló 21/2011. (X. 11.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik pont a „A közterület használat rendjéről” szóló 11/2008. (XII. 1.) önkormányzati rendelet módosítása.

**Dr. Lakos László jegyző**

Eddig a mozgóárusok közterület-használatának díjtétele négyzetméterben volt meghatározva, amely az árusok gépjárművéhez kapcsolódóan nehezen volt értelmezhető. E helyett a területi szorzó helyett egy átlagáras, napi áras díjtétel meghatározását javasoljuk, ami egyértelműbb díjszabásra ad lehetőséget.

**Kovács Ferenc a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**36/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő- testületnek „A közterület használat rendjéről” szóló 11/2008. (XII. 1.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

V. NAPIRENDI PONT

**Kovács Ferenc a Pénzügyi Bizottság elnöke**

Ötödik pont „Az önkormányzat tulajdonáról és vagyonával való gazdálkodás egyes szabályairól” szóló 6/2007. (IV. 04.) önkormányzati rendelet módosítása.

**Dr. Lakos László jegyző**

A rendelet mellékletének módosításáról van szó, amely tartalmazza az önkormányzat tulajdonában lévő ingatlanokat helyrajzi számmal és területtel feltűntetve. A Földhivataltól kaptunk egy levelet, amelyben felhívták a figyelmünket arra, hogy különböző földmérési munkák kapcsán észlelték, hogy néhány földrészlet területe nem felel meg a valóságban mérhető területnek területszámítási hiba miatt, így ezeket módosítottuk.

**Kovács Ferenc a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**37/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja „Az önkormányzat tulajdonáról és vagyonával való gazdálkodás egyes szabályairól” szóló 6/2007. (IV. 04.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

VI. NAPIRENDI PONT

**Kovács Ferenc a Pénzügyi Bizottság elnöke**

Hatodik pont Perkáta Nagyközség 2014. évi településrendezési tervének módosításához a tervezővel közösen kialakított önkormányzati állásfoglalás ismertetése.

**Dr. Lakos László jegyző**

Az írásos előterjesztés alaposan ismerteti az állásfoglalást, a géptelep jelenlegi sport- és szabadidő célú besorolásának módosításáról van szó benne.

**Kovács Ferenc a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**38/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja Perkáta Nagyközség 2014. évi településrendezési tervének módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

VII. NAPIRENDI PONT

**Kovács Ferenc a Pénzügyi Bizottság elnöke**

Hetedik napirendi pont a Pénzügyi Bizottság beszámolója a vagyonnyilatkozat-tételi kötelezettség teljesítéséről. A Pénzügyi Bizottság elnökeként tájékoztatom a Bizottságot, hogy a vagyonnyilatkozat tételi kötelezettségének minden érintett határidőre, a megfelelő tartalmi elemekkel eleget tett. Kérem a Pénzügyi Bizottságot, a beszámolót elfogadásra javasolni!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**39/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő - testületnek a Pénzügyi Bizottság elnökének vagyonnyilatkozat-tételi kötelezettségről szóló beszámolóját.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

VIII. NAPIRENDI PONT

**Kovács Ferenc a Pénzügyi Bizottság elnöke**

Nyolcadik napirendi pont a 2015. évről szóló belső ellenőrzési terv jóváhagyása. Mik a javaslatok a 2015. évi belső ellenőrzési témákra?

**Dr. Lakos László jegyző**

Két témát jelöltünk meg 2015. évi belső ellenőrzési témajavaslatként. A gyermekétkeztetés térítési díj beszedésének ellenőrzését azért kívánjuk ellenőriztetni, mert nem tartjuk precíznek az elszámolás és a nyilvántartások vezetését. A másik téma a 2014. évi ellenőrzések utóellenőrzése, intézkedési tervek felülvizsgálata, végrehajtása.

**Kovács Ferenc a Pénzügyi Bizottság elnöke**

Javaslat, ellenevetés van-e? Amennyiben nincs, kérem, szavazzunk!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**40/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő - testületnek a 2015. évről szóló belső ellenőrzési tervet.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

IX. NAPIRENDI PONT

**Kovács Ferenc a Pénzügyi Bizottság elnöke**

Kilencedik napirendi pont beszámoló az adóztatási tevékenységről.

**Dr. Lakos László jegyző**

Az adóztatási tevékenységről részletes előterjesztést olvashattatok, nem kívánom megismételni az abban leírtakat, de ha kérdés van, várom!

**Kovács Ferenc a Pénzügyi Bizottság elnöke**

Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**41/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő- testületnek az adóztatási tevékenységről szóló beszámolót.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

X. NAPIRENDI PONT

**Kovács Ferenc a Pénzügyi Bizottság elnöke**

Tízedik napirendi pontunk a Bursa Hungarica Ösztöndíjpályázatok elbírálása. Összegszerű javaslat nincs benne, csak a névsor olvasható.

**Somogyi Balázs polgármester**

Jelenleg kettő B-s pályázó van, a javaslat az lenne, hogy az új kettő B-s pályázó is kapjon 3-3 ezer forintot havonta és a 9 A-s pályázó kapjon 4 ezer forintot fejenként havonta.

**Kovács Ferenc a Pénzügyi Bizottság elnöke**

Kérdés, ellenvetés van-e? Amennyiben nincs, kérem, szavazzunk!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**42/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő - testületnek a Bursa Hungarica Ösztöndíjpályázatokat.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

XI. NAPIRENDI PONT

**Kovács Ferenc a Pénzügyi Bizottság elnöke**

Tizenegyedik napirendi pont az Arany János Tehetséggondozó Programmal kapcsolatos döntéshozatal.

**Dr. Lakos László jegyző**

Igazgató úrhoz fordulok, hiszen ő javasolta a két tanulót!

**Szilasy László képviselő**

Javasoltunk egy nem hátrányos helyzetű tanulót is a tanulmányi eredménye alapján. A Szociális és Egészségügyi Bizottság a Pénzügyi Bizottság ülése után tartja ülését, annak tükrében hoz döntést, hogy a Pénzügyi Bizottság támogatja-e a tanulókat!

**Kovács Ferenc a Pénzügyi Bizottság elnöke**

Hozzászólás van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**43/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő- testületnek az Arany János Tehetséggondozó Programmal kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

XII. NAPIRENDI PONT

**Kovács Ferenc a Pénzügyi Bizottság elnöke**

A tizenkettedik pont a Mezőföldi Híd Térségfejlesztő Egyesület kérelme.

**Somogyi Balázs polgármester**

A Mezőföldi Híd egy 500 ezer forintos megkereséssel élt a 17 tagi önkormányzat mindegyikéhez, egy visszatartott pályázati támogatás miatt keletkezett nehéz anyagi helyzete miatt. Anyagi helyzetünktől függően kívánjuk ezt teljesíteni.

**Kovács Ferenc a Pénzügyi Bizottság elnöke**

Aki a Mezőföldi Híd Egyesület megkeresésével egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**44/2014. (XI. 27.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő- testületnek a Mezőföldi Híd Térségfejlesztő Egyesület kérelmét.

**Felelős:** Kovács Ferenc a Pénzügyi Bizottság elnöke

**Határidő**: 2014. november 27.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 16:35 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Ujfalusi Pál**

**Pénzügyi Bizottság tagja**